ബി ടെക് പരീക്ഷ ഓണ്ലൈനായി നടത്തണം വിദ്യാര്ത്ഥികള് സുപ്രീംകോടതിയെ സമീപിച്ചു ന്യൂഡല്ഹി: ബി ടെക് പരീക്ഷ ഒഫ് ലൈനായി നടത്താനുള്ള കേരള സാങ്കേതിക സര്വകലാശാലയുടെ നീക്കത്തിനെതിരെ വിദ്യാര്ത്ഥികള് സുപ്രീംകോടതിയെ സമീപിച്ചു. ടെസ്റ്റ് പോസിറ്റിവിറ്റി നിരക്ക് പത്ത് ശതമാനത്തിന് മുകളിലുള്ള സംസ്ഥാനത്ത് പരീക്ഷ ഒഫ് ലൈനായി നടത്തുന്നത് അപകടമാണെന്നാണ് വിദ്യാര്ത്ഥികളുടെ വാദം. സാങ്കേതിക സര്വകലാശാലയ്ക്ക് കീഴിലുള്ള കോളേജുകളിലെ ബിടെക് പരീക്ഷ ഓണ്ലൈനായി നടത്താന് നിര്ദേശം നല്കണമെന്ന് ആവശ്യപ്പെട്ടുകൊണ്ടാണ് വിദ്യാര്ത്ഥികള് സുപ്രീംകോടതിയില് റിട്ട് ഹര്ജി ഫയല് ചെയ്തിരിക്കുന്നത്. ഒഫ് ലൈനായി പരീക്ഷ നടത്തുമ്ബോള് നിരീക്ഷണത്തില് കഴിയുന്ന വിദ്യാര്ത്ഥികള്ക്ക് എഴുതാനുള്ള അവസരം നഷ്ടമാകുമെന്നും ഹര്ജിയില് പറയുന്നു. കേരളത്തില് കൊവിഡ് രണ്ടാം തരംഗം രൂക്ഷമായി തുടരുകയാണ്. 120 എഞ്ചിനിയറിംഗ് വിദ്യാര്ത്ഥികള്ക്ക് ഇതുവരെ രോഗം സ്ഥിരീകരിച്ചു. ഒഫ് ലൈനായി പരീക്ഷ നടത്തുന്നത് കൂടുതല് വിദ്യാര്ത്ഥികള്ക്ക് രോഗം പകരാന് കാരണമാകുമെന്നാണ് ഹര്ജിയില് പറയുന്നത്. ഓണ്ലൈനായി പരീക്ഷ നടത്തുന്നതിനുള്ള സോഫ്റ്റ്വെയര് സാങ്കേതിക സര്വകലാശാല വാങ്ങിയിട്ടുണ്ടെന്നും ഹര്ജിയില് പറയുന്നു.കേന്ദ്ര, സംസ്ഥാന സര്ക്കാരുകള്, യുജിസി, എഐസിടിഇ, സാങ്കേതിക സര്വകലാശാല, എന്നിവരെ എതിര് കക്ഷികളാക്കിയാണ് സുപ്രീം കോടതിയില് വിദ്യാര്ത്ഥികള് റിട്ട് ഹര്ജി ഫയല് ചെയ്തിരിക്കുന്നത്.